Bis-sajf fuq l-għatba, ħafna huma dawk li bħalissa jkunu qed jippjanaw il-btala tagħhom. Fost l-aktar destinazzjonijiet popolari mal-Maltin, sena wara l-oħra nsibu Londra u Pariġi. Iżda dawn iż-żewġ postijiet, mhumiex popolari mal-Maltin biss! Pariġi u Londra qed ikomplu jikkompetu bejniethom għat-titlu tal-aqwa destinazzjoni turistika fid-dinja. Ċifri ppubblikati lbieraħ juru li fl-2013 mas-16.6 miljun turist żaru t-torri Eiffel u l-katidral Notre Dame filwaqt li l-ġimgħa l-oħra Londra ħabbret li s-sena l-oħra mas-16.8 miljun turist żaru l-kapitli Ingliża. Iċ-ċifri ta’ Londra jimmarkaw żieda ta’ disgħa fil-mija fuq l-2012 filwaqt li dawk ta’ Pariġi wrew żieda ta’ sebgħa fil-mija fuq is-sena ta’ qabel.